Document ID: 32009D0451

KOMISIJOS SPRENDIMAS
2009 m. birželio 8 d.
dėl Jungtinės Karalystės ketinimo pripažinti Tarybos reglamentą (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje
(pranešta dokumentu Nr. C(2009) 4427)
(2009/451/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač į jos 11a straipsnį,
atsižvelgdama į 2009 m. sausio 15 d. Jungtinės Karalystės raštą Tarybai ir Komisijai,
kadangi:
(1)
2008 m. gruodžio 18 d. Taryba priėmė Reglamentą (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje (1).
(2)
Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 1 straipsnį Jungtinė Karalystė nedalyvavo priimant Reglamentą (EB) Nr. 4/2009.
(3)
Pagal minėto protokolo 4 straipsnį 2009 m. sausio 15 d. raštu, kurį Taryba ir Komisija gavo 2009 m. sausio 17 d., Jungtinė Karalystė pranešė Komisijai, kad ketina pripažinti Reglamentą (EB) Nr. 4/2009.
(4)
2009 m. balandžio 21 d. Komisija Tarybai pateikė palankią nuomonę dėl Jungtinės Karalystės ketinimo pripažinti Reglamentą (EB) Nr. 4/2009,
PRIĖMĖ ŠĮ SPRENDIMĄ:
1 straipsnis
Reglamentas (EB) Nr. 4/2009 taikomas Jungtinei Karalystei pagal 2 straipsnį.
2 straipsnis
Reglamentas (EB) Nr. 4/2009 Jungtinei Karalystei įsigalioja 2009 m. liepos 1 d.
Reglamento 2 straipsnio 2 dalis, 47 straipsnio 3 dalis ir 71, 72 ir 73 straipsniai taikomi nuo 2010 m. rugsėjo 18 d.
Kitos reglamento nuostatos taikomos nuo 2011 m. birželio 18 d. su sąlyga, kad iki tos dienos Bendrijoje bus pradėtas taikyti 2007 m. Hagos protokolas dėl išlaikymo prievolėms taikytinos teisės. Jei protokolas tuo metu dar nebus taikomas, šis reglamentas taikomas nuo to protokolo taikymo Bendrijoje pradžios dienos.
3 straipsnis
Šis sprendimas skirtas valstybėms narėms.
Priimta Briuselyje, 2009 m. birželio 8 d.

Labels: 0
15